Konkurs „Obiektywnie Śląskie”
Jaki je Ślonsk? Jako je ślonsko kultura? Wiela je ludzi tela bydzie ło tym godki. A jeszcze wiyncyj zdjyńć. Bo kożdy pokoże Ślonsk inakszyj. Ino styknie wzoś w gość knipsaparat i cykać to, co sie widzi. I mało tego, za taki cykani, idzie dostać gelt, abo dychnyć se u feśtra w chałupie.
Myślicie sie teroz. Jaki feśter? Jaki gelt? No ja, mom prawie. Godom ło konkursie „Obiektywnie śląskie”, kiery latoś zaś je rychtowany bez Stowarzyszyni „Projekt Śląsk”.
Tymat je taki: „bo śląskie, to…”.
Som trzi kategorie:
- Fotoreportaż na kiery skłodajom się łod 3 do 7 zdjyńć
- Fotokast (kierego jeszcze niy było)
- Film, kiery trwo niy wiyncyj jak 2 minuty.
Zdjyńcia bydom ocyniać reżyser Lech Majewski, operator filmowy Adam Sikora, grafik Jacek Joostberens i tyż Antoni Cygan, rektor ASP w Katowicach.
Jaki bydom gyszynki? Nojlepsi dostanom gelt. Bydom se tyż mogli dychnyć u feśtra w leśniczówce. Ta nagroda dowo Regionalno Dyrekcja Lasów Państwowych.
A kiej zrobicie do swoich zdjyńć i filmów łopis po naszymu, to łod nos możno tyż dostaniecie co fajnego z naszego gyszeftu. Toż klipsaparat do gości i pokożcie jaki je ślonskie.
Tukyj pora prac z 2013 :
Mocie czas do 15 września 2014.
Wiyncyj ło konkursie, jego regulaminie znojdziecie tukyj:
http://www.obiektywnieslaskie.pl/regulamin
sot_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn